Amarga materi dakwaan wis diwacakaké ing pengadilan, permohonan pra peradilan déning SN wis dinyatakakaké gu­gur demi hukum. Saiki nasibé SN gumantung marang Peng­adilan Tipikor. Lan kita ngapresiasi KPK sing pantang mundur nggawa SN menyang meja ijo; lan yèn SN nyata salah, bui wis siyaga nampa. Babak sepisanan wis diliwati KPK. Nanging babak-babak saterusé wis nunggu KPK. Saterusé KPK kudu bisa mbuktèkaké yèn SN pancèn luput. KPK uga kudu bisa mbuktèkaké yèn mung sak bagiyan saka kasus korupsi gedhé sing barjama’ah ramé-ramé. Ing dakwaan marang SN ana pihak 27, wiwit eksekutif, legislatif lan swasta sing ngedum-dum dhuwit garongan saka proyek E-KTP sing gedhéné Rp 5,9 T lan mitunani negara Rp 2,3 T.
